Rámcová dohoda č. 1-2014-MŠ
uzatvorená podľa § 11 a § 64 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 Obchodného zákonníka za účelom dodania tovarov pod názvom: „Nákup čistiacich prostriedkov a iného spotrebného materiálu“.
medzi zmluvnými stranami

Čl. I
Zmluvné strany

Objednávateľ: 	Materská škola 
Štatutárny orgán:	Mgr. Iveta Hnidiaková
Sídlo:			Tatranská 23,  040 01  Košice
IČO:			35540532
DIČ:			2021607159
Bankové spojenie:     VÚB 
Číslo účtu	            SK98 0200 0000 0016 6840 5555

	ďalej iba " odberateľ "

Dodávateľ		Alžbeta Elexová - REFLEX	
Štatutárny orgán	Alžbeta Elexová, majiteľka
Sídlo			Lesnícka 9,  040 11  Košice	 
IČO			32 457 243  	   
DIČ			1020 63 4450	 
IČ DPH		SK1020 63 4450	 
Bankové spoj.		SLSP a.s.  	 
Číslo účtu                  0440158178/0900
IBAN:	                       SK100900 0000 0004 4015 8178
Zapísaný v Živnostenskom registri OÚ Košice, živ. register č. 803-1598
ďalej iba " dodávateľ  "

Čl. II
Preambula
Rámcová dohoda sa uzatvára na základe verejného obstarávania postupom pre zákazku s nízkou hodnotou zo dňa 4.7.2014 pod názvom „Nákup čistiacich prostriedkov a iného spotrebného materiálu“. Rámcová dohoda určuje podmienky zadávania predmetu rámcovej dohody počas jej platnosti, najmä čo sa týka ceny a predpokladaného množstva predmetu rámcovej dohody. Rámcová dohoda nezakladá priamo právo na plnenie predmetu  rámcovej dohody.

Čl. III
Predmet zmluvy
1.	Predmetom tejto zmluvy je záväzok dodávateľa dodávať čistiace prostriedkov a iného spotrebného materiálu podľa prílohy č. 1 - Špecifikácia cien tovarov na základe objednávok zodpovednej osoby odberateľa, ktorá tvorí neoddeliteľnú súčasť tejto zmluvy („ďalej len tovar“) a záväzok odberateľa prevziať tovar a zaplatiť kúpnu cenu a to v súlade s právami a povinnosťami zmluvných strán a podmienkami dohodnutými v tejto zmluve.
2.	Dodávateľ sa zaväzuje dodávať tovar v množstve a termínoch špecifikovaných v jednotlivých objednávkach do: Materská škola, Tatranská 23,  040 01 Košice.

Čl. IV
Cena a platobné podmienky
1.	Cena tovaru je dohodnutá v zmysle zákona č. 18/1996 Z. z. o cenách v znení neskorších predpisov a na základe úspešnej účasti vo verejnej súťaži vypísanej verejným obstarávateľom.
2.	Cena za jednotlivý tovar je uvedená v prílohe č. 1- Špecifikácia cien tovarov, ktorá tvorí neoddeliteľnú súčasť tejto zmluvy a je platná počas trvania platnosti tejto zmluvy. Všetky ceny uvedené v tejto zmluve sú uvedené vrátane DPH. Zmluvná cena obsahuje všetky náklady dodávateľa na miesto dodania a uloženia tovaru na miesto určenia.
3.	Zmluvné strany sa dohodli, že maximálna cena za tovar dodaný na základe objednávok môže byť maximálne do výšky 12 000,00 eur bez DPH (14 400,00 € s DPH)  za dobu trvania zmluvy, okrem nepredvídaných ekonomických okolností, ktorou je aj všeobecný rast cien čistiacich a dezinfekčných prostriedkov, vyšší ako 5% (oficiálne  informácie Štatistického úradu). Cena je stanovená na základe oceneného Zoznamu tovarových druhov, ktorý je nedeliteľnou súčasťou zmluvy ako Príloha č. 1- Špecifikácia cien tovarov .
4.	Objednávateľ neposkytne dodávateľovi žiadne zálohy.
5.	Kúpnu cenu za skutočne prevzatý tovar zaplatí odberateľ dodávateľovi na základe faktúry s náležitosťami daňového dokladu na účet dodávateľa uvedený v Čl. I tejto zmluvy a to do 30 dní odo dňa doručenia faktúry odberateľovi.
6.	Súčasťou faktúry musí byť aj dodací list podpísaný odberateľom.
7.	V prípade, že faktúra nebude obsahovať náležitosti daňového dokladu, je odberateľ oprávnený faktúru vrátiť dodávateľovi. V takomto prípade sa preruší plynutie lehoty splatnosti. Doručením opravenej alebo doplnenej faktúry odberateľovi začína plynúť nová 30 dňová lehota splatnosti.
8.	Za dátum úhrady sa považuje dátum odpísania finančných prostriedkov z účtu objednávateľa.
9.	Fakturačné miesto odberateľa je uvedené v Čl. I tejto zmluvy.
10.	Dodávateľ môže najmä s ohľadom na momentálnu situáciu na trhu, v čase celoplošnej realizácie akcií na podporu predaja, stanovením dlhodobo nízkych cien na vybrané druhy tovaru poskytnúť kupujúcemu nižšiu cenu, ako je uvedené v ponukovej cene.

Čl. V
Všeobecné podmienky
1.	Pri vykonávaní činností spojených s realizáciou predmetu zmluvy vystupuje dodávateľ ako samostatný právny subjekt a zodpovedá za dodržanie všetkých právnych predpisov súvisiacich s jeho činnosťou.
2.	Dodávateľ sa zaväzuje, že dodaný tovar nebude mať žiadne vady a bude označený v zmysle platných právnych noriem.
3.	Dodávateľ poskytne na tovar záruku zodpovedajúcu dobe použiteľnosti.
4.	Dodávateľ je povinný dodať tovar v bezchybnom stave a kvalite. Tovar bude balený v obvyklých obaloch.
5.	Nebezpečenstvo škody na tovare prechádza z dodávateľa na odberateľa okamihom prevzatia tovaru odberateľom.
6.	Odberateľ nadobudne vlastnícke práva k predmete kúpy dňom prevzatia tovaru.
7.	Dodávateľ je povinný odberateľovi preukázať, doklad o oprávnení podnikať alebo potvrdenie príslušného orgánu, v ktorom musí byť zapísaný predmet podnikania oprávňujúci predávajúceho na dodanie tovaru. Kópia výpisu z obchodného registra, živnostenského registra alebo kópia z iného než živnostenského registra, vydaného podľa osobitných predpisov je neoddeliteľnou prílohou č. 2 tejto zmluvy.
8.	V prípade ak dodávateľ počas doby trvania tejto zmluvy stratí oprávnenie podnikať na dodanie tovaru, je odberateľ oprávnený odstúpiť od tejto zmluvy.

Čl. VI
Dodacie podmienky
1.	Množstvo a druh tovaru budú bližšie špecifikované odberateľom alebo inou osobou poverenou štatutárnym zástupcom odberateľa.
2.	Objednávku odberateľ oznámi dodávateľovi najneskôr 3 dni pred termínom dodávky. 
3.	Objednávku je odberateľ oprávnený oznámiť dodávateľovi vo forme e-mailu, faxom, poštou, telefonicky alebo osobne prostredníctvom obchodného zástupcu predávajúceho.
4.	Miestom dodania je: Materská škola, Tatranská 23,  040 01 Košice.
5.	Pri odovzdaní dodaného tovaru je dodávateľ povinný predložiť odberateľovi dodací list.
6.	Odberateľ je oprávnený odmietnuť prevzatie tovaru, ktorý nebude spĺňať kritéria podľa tejto zmluvy a príslušných zákonov. Odberateľ je oprávnený odmietnuť prevzatie tovaru aj v prípade, že nie je dodržané požadované množstvo tovaru. 
7.	Dodanie tovaru do miesta dodania určeného v objednávke zabezpečí dodávateľ na vlastné náklady.

Čl. VII
Trvanie a záväznosť rámcovej dohody
1.	Rámcová dohoda sa uzatvára odo dňa účinnosti do: 1.8.2018. 
2.	V prípade, že sa dosiahne predpokladané množstvo daného druhu tovaru, zmluvný vzťah pre daný druh tovaru končí dosiahnutím tohto predpokladaného množstva aj keď ešte neuplynula doba, na ktorú bola táto rámcová dohoda uzavretá.
3.	Pred uplynutím lehoty stanovenej v odseku 1 je možné rámcovú dohodu ukončiť:
a.	písomnou dohodou zmluvných strán,
b.	písomnou výpoveďou z dôvodu porušenia ustanovení rámcovej dohody druhou zmluvnou stranou s výpovednou lehotou 1 mesiac, 
c.	písomnou výpoveďou kupujúceho aj bez uvedenia dôvodu s výpovednou lehotou 1 mesiac.
4. V prípade viacnásobne opakovaného neplnenia predmetu rámcovej dohody na základe čiastkovej objednávky podľa rámcovej dohody, verejný obstarávateľ si vyhradzuje právo na odstúpenie od dohody s účinkami odo dňa doručenia oznámenia o odstúpení.

Čl. VIII
Spoločné ustanovenia
1.	Zmluvné strany sa dohodli, že všetky písomnosti si budú doručovať na adresu sídla zmluvnej strany uvedenú v čl. I tejto zmluvy. V prípade, že nebude možné písomnosť doručiť na adresu sídla zmluvnej strany uvedenú v tejto zmluve, písomnosť sa po troch dňoch od vrátenia nedoručenej zásielky odosielateľovi považuje za doručenú, a to aj vtedy, ak ten, kto je oprávnený za zmluvnú stranu konať, sa o tom nedozvie. 
2.	Zmluvné strany sa zaväzujú všetky zmeny identifikačných údajov ( napr. zmenu sídla, oprávnených osôb atď.) a iných skutočností potrebných pre riadne a bezproblémové plnenie zmluvy, bezodkladne písomne oznámiť druhej zmluvnej strane.

Čl. IX
Záverečné ustanovenia
1.	Rámcovú dohodu je možné meniť alebo dopĺňať len formou písomných dodatkov, odsúhlasených oboma stranami rámcovej dohody.
2.	Ostatné právne vzťahy, výslovne touto rámcovou dohodou neupravené, riadia sa príslušnými ustanoveniami Obchodného zákonníka a všeobecne záväznými právnymi predpismi Slovenskej republiky.
3.	Rámcová dohoda je vyhotovená v 2 rovnopisoch, z ktorých každá strana rámcovej dohody dostane po jednom vyhotovení. 
4.	Rámcová dohoda je platná dňom jej podpísania a účinná  dňom nasledujúcim po dni jej zverejnenia na webovej stránke školy (http://www.mstatranska23.sk).
5.	Zmluvné strany prehlasujú, že si rámcovú dohodu prečítali, jej zneniu porozumeli, že nebola uzatvorená v tiesni za nápadne nevýhodných podmienok a zodpovedá ich slobodnej vôli.

Košice, dňa 21.7.2014                                    Košice, dňa  21.7.2014                             
Strany rámcovej dohody:

Za dodávateľa:                                                        Za odberateľa:

Alžbeta Elexová, majiteľka	              	          Mgr. Iveta Hnidiaková, riaditeľka školy